
Mekkora érték a diploma?

A kutatásom során azt vizsgáltam, hogy Magyarországon milyen munkaerőpiaci jellemzők, előnyök társulnak az egyes iskolázottsági szintekhez. Magyarországon éri meg a világon egyik legjobban továbbtanulni a gazdasági adatok alapján. Azok, akik felsőfokú végzettséggel rendelkeznek hazánkban, könnyebben, gyorsabban találnak magas átlagfizetést biztosító munkákat, mint azok az egyének, akik nem rendelkeznek diplomával.
A kutatásom során négy fő szempont alapján vizsgáltam, hogy miképpen hat az iskolai végzettség a munkaerőpiaci trendekre. Az általam vizsgált szempontok az alábbiak voltak: átlagkeresetet, elhelyezkedési idő, munkanélküliségi ráta és egyéb pozitív béren túli előnyök.
Legvégül a dolgozatomban vizsgálom, hogy az Európai Uniós országok között mekkora mértékben határozza meg az iskolázottságot az átlagos bérszínvonal.
A kutatásomhoz elsősorban a hazai munkaerőpiaci jelentéseket, a Központi Statisztikai Hivatal Adatai és a nemzetközi méréseket lefolytató OECD, Education at Glance jelentéseit vettem alapul.
 



